প্রকাশ পেল তানজীবের ‘এমন মানুষ’ | Silkcity News
বাড়ি বিনোদন গুরুত্বপূর্ণ প্রকাশ পেল তানজীবের ‘এমন মানুষ’
প্রকাশ পেল তানজীবের ‘এমন মানুষ’
ভালোবাসা দিবসকে সামনে রেখে ডেডলাইন এন্টারটেইনমেন্টের ইউটিউব চ্যানেলে প্রকাশিত হয়েছে তানজীব সারোয়ারের মিউজিক ভিডিও ‘এমন মানুষ’। গানটির কথা লিখেছেন রবিউল ইসলাম জীবন। জীবনের কথায় তানজীবের প্রথম ভিডিও গান এটি। সুর ও সংগীতায়োজন করেছেন ইমন চৌধুরী। বিভিন্ন মনোরম লোকেশনের এটির ভিডিও নির্মাণ করেছেন সঞ্জয় সমদ্দার। ভিডিওতে তানজীবের সঙ্গে মডেল হয়েছেন বৃষ্টি ইসলাম। প্রকাশের পর থেকে গানটির জন্য সবার প্রশংসা পাচ্ছেন গানটির সঙ্গে সংশ্লিষ্টরা।
রবিউল ইসলাম জীবন বলেন, ‘এটা ভালোবাসা দিবসের গান। গানের কথায়ও শ্রোতারা ভালোবাসার বিষয়টি খুঁজে পাবেন। তানজীব দারুণ গেয়েছেন। ইমন চৌধুরীর সুর-সংগীতায়োজনও হয়েছে চমৎকার। সময়ের সাথে সাথে গানটি ছড়িয়ে যাবে বলে আমার বিশ্বাস।’ তানজীব সারোয়ার বলেন, ‘ইমন ভাই ও জীবন ভাই মিলে দারুণ একটা গান উপহার দিয়েছেন আমাকে। সবার কাছ থেকে গানটির প্রশংসা পাচ্ছি। ধীরে ধীরে গানটি সবার প্রিয় হয়ে উঠবে আশাকরি।’
পূর্ববর্তী নিবন্ধচাঁপাইনবাবগঞ্জ সীমান্তে গোলাগুলির ঘটনায় অস্ত্র-মাদক উদ্ধার
পরবর্তী নিবন্ধবাগেরহাটে মহাসড়কের দুই পাশের ২১৭ অবৈধ স্থাপনা উচ্ছেদ